CELEX: 62018CN0060
Language: ro
Date: 2018-01-31 00:00:00
Title: Cauza C-60/18: Cerere de decizie preliminară introdusă de Tallinna Ringkonnakohus (Estonia) la 31 ianuarie 2018 – AS Tallinna Vesi/Keskkonnaamet

23.4.2018   
            
            
               RO
            
            
               Jurnalul Oficial al Uniunii Europene
            
            
               C 142/32
            
         Cerere de decizie preliminară introdusă de Tallinna Ringkonnakohus (Estonia) la 31 ianuarie 2018 – AS Tallinna Vesi/Keskkonnaamet
   (Cauza C-60/18)
   (2018/C 142/42)
   Limba de procedură: estona
   
      Instanța de trimitere
   
   Tallinna Ringkonnakohus
   
      Părțile din procedura principală
   
   
      Reclamantă: AS Tallinna Vesi
   
      Pârâtă: Keskkonnaamet
   
      Cealaltă parte din procedură: Keskkonnaministeerium
   
      Întrebările preliminare
   
   
               1)
            
            
               Articolul 6 alineatul (4) din Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive (1) trebuie interpretat în sensul că este compatibil cu această dispoziție un act juridic național care prevede că, în lipsa unor criterii stabilite la nivelul Uniunii pentru încetarea statutului de deșeu în raport cu un anumit tip de deșeuri, încetarea acestui statut depinde de stabilirea printr-un act juridic național a unor asemenea criterii, de aplicabilitate generală, pentru un anumit tip de deșeuri?
            
         
               2)
            
            
               În lipsa stabilirii la nivelul Uniunii Europene a unor criterii pentru încetarea statutului de deșeu, în raport cu un anumit tip de deșeuri, articolul 6 alineatul (4) prima teză din Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive acordă deținătorului deșeurilor dreptul să solicite autorității competente sau unei instanțe dintr-un stat membru să constate încetarea statutului de deșeu în conformitate cu jurisprudența aplicabilă a Curții de Justiție a Uniunii Europene, indiferent dacă, pentru un anumit tip de deșeuri, există criterii de aplicabilitate generală stabilite printr-un act juridic național?
            
         
      (1)  JO 2008, L 312, p. 3.